
Иҗат дөньясында кайнаучы яшьләрнең стилен «тикшерүебез»не дәвам итәбез. Игътибар! Рубрика герое — егет кеше (беренче тапкыр!). «Тараф» төркеме музыканты, иҗатчы Нияз Мөбарәкҗан.

*P.S.: Нияз «Ядәч» фильмында Ришат ролен уйнаган егет тә әле! Аның образын искә төшерегез.*

«Хәзерге вакытта мин шигырьләр язудан туктадым, күбрәк чәчмә жанрга игътибар бирәм. Көндәлекләр язам, әмма кешеләргә укытыр алдыннан башта форматын кызыклырак итәсем килә».

**КҮЗЛЕК - ** Сабада сатып алдым. Кояшта караңгылана, бинага кергәч исә үзенең төп функциясен үти — ерактан күрсәтә.

**КҮЛМӘК** - Нәкъ менә шушы күлмәкне киюемнең сәбәбе — үзем ябык һәм кечкенә булгач, ул мине киңрәк күрсәтә.

**КРОССОВКИ - **Мәскәүдән танышлар аша кайтарттым. Ташлама белән түгел, чөнки аяк размерым — 39. Шуңа күрә миңа ярый торганын табу кыенрак.

**ФУТБОЛКА - **Куе яшел төстәге, фунчоза сызыклы футболканы «Ядәч» фильмына багышланган очрашуга дип махсус сатып алырга мәҗбүр булдым. Чөнки өйдән алып килергә тиешле футболкам онытылып калган иде.

**ЧАЛБАР - **Заказ белән кайтарттым. Ул миңа кыскарак булып чыкты – тегүчегә барырга туры килде.

**ОЕКБАШ - **Интернеттан заказ бирдем. Алар миңа хәзер аеруча якын булган электрон музыка төсендә.

**ЧӘЧӘК - **Иҗатларында чәчәкләр зур роль уйнаган бер музыкаль төркем исемә төште. Шуңа күрә мин бүген чәчәкләр белән. Ә болай… эмоцияләр бүләк итәргә яратам.

**Кызыклы фактлар:**

- Яңа кием сатып алгач, аны озак еллар киеп, үземнеке итмәкче булам.
- Дөресен генә әйткәндә, зәп-зәңгәр джинсаны бер тапкыр да кигәнем юк. Ул миңа ошамый.
- «Электрон музыка төсе» гардеробымда аерым урын алып тора.
- Тәҗрибә өчен кыйммәтле киемнәрдән образ җыеп карыйсым килә.
- Минем өчен киемнең бренды «кычкырып» тормаска тиеш.

## Нет комментариев
Нияз Мөбәрәкҗан: «Яңа киемне озак еллар киеп, үземнеке итмәкче булам»